cyanic-selkie/wikianc huggingface dataset:
Սմբատ Զ Բագրատունի
703 թվականին, Բյուզանդիայից սաանալով ռազմ, օգնություն, Սմբատ Բագրատունին 5 000-անոց զորքով անցել է հարձակման, սակայն պարտություն է կրել Դրաշպետի ճակատամարտում, ստիպված հեռացել Եգերաց Փույթի (այժմ՝ Փոթի) կողմերը։ Վախենալով հայերի նոր ապստամբությունից՝ արաբները 705 թվականին հայ նախարարներին խաբեությամբ հավաքել են Նախճավանի և Խրամի եկեղեցիներում և ողջակիզել։ 709-ին Սմբատ Բագրատունին Հայաստանի արաբ կառավարչի կոչով վերադարձել է Հայաստան և վերստին դարձել Հայոց իշխան, սակայն այլևս եռանդուն մասնակցություն չի ունեցել երկրի քաղաքական կյանքին։
Գրականություն
Կատեգորիա:Բագրատունիներ Կատեգորիա:Հայոց իշխաններ Կատեգորիա:Սպերի իշխաններ Կատեգորիա:Տայքի իշխաններ
Լ'Էշել Սենտ Օրեն
Լ'Էշել Սենտ Օրեն (L'Échelle-Saint-Aurin), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 55 մարդ, բնակչության խտությունը` 10.78 մարդ/կմ²։ Բնակավայրը զբաղեցնում է 5.1 կմ² տարածք։
Աշխարհագրություն
Գտնվում է Փարիզ քաղաքից 100 կմ հյուսիս, Ամյեն քաղաքից 38 կմ հարավ-արևելք։
Տնտեսություն
2010 թվականին ուներ 35 աշխատունակ (15-64 տարեկան) բնակիչ, որոնցից ակտիվ էին 26-ը, իսկ ոչ ակտիվները` 9։ Ակտիվության ցուցանիշը կազմում է 74,3 %։ 26 աշխատունակ մարդկանցից աշխատել է 24 անձ (16 տղամարդ և 8 կին)։ Գործազուրկ են եղել 2 անձ (0 տղամարդ և 2 կին)։ 9 անաշխատունակներից 2-ը եղել են աշակերտներ կամ ուսանողներ, 4-ը` թոշակառուներ, իսկ 3-ը չեն աշխատել տարբեր պատճառներով ։
Վաղ քրիստոնեություն
Վաղ Քրիստոնեությունը, քրիստոնեության առաջացման և զարգացման սկզբնական շրջանը։
I դար
Քրիստոնեությունը սկզբնապես դիտվում էր որպես Հուդայականության աղանդ, այնուհետև կրոն, որն առաջացել էր Հուդայականությունից։ Սկզբից ևեթ քրիստոնեությունն ընդունել է հուդայական Աստվածաշունչը՝ Թանախը՝ որպես Սուրբ գիրք։ Հենց տարածման առաջին իսկ շրջանից ակնհայտ երևում է առաջին քրիստոնյաների և հրեաների վատ հարաբերությունները։ Երբեմն հենց վերջիններն են հրահրել Հռոմեական իշխանություններին հալածանքներ սկսել ընդդեմ եբրայեցիների ։
Ծանոթագրություններ
Կատեգորիա:Քրիստոնեության պատմություն
Ուստիկա
Ուստիկա (Ustica), կոմունա Իտալիայի Սիցիլիա կղզու վրա՝ Սիցիլիա մարզի Պալերմո գավառում ։ Ուստիկան գտնվում է նույնանուն կղզու վրա, որը գտնվում է Տիրենյան ծովում։
Համայնքի կարգավիճակ ունեցող կղզին 8,65 կմ² տարածք։ Ուստիկան գտնվում է ծովի մակարդակից 49 մետր բարձրության վրա։ Ըստ 2001 թվականի Իտալիայում անցկացված մարդահամարի տվյալների, համայնքի բնակչությունը կազմում է 1330 մարդ ։
Յուրի Լևիտան
Յուրի Բորիսի Լեվիտան  (Юдка Беркович Левитан,, 2 հոկտեմբերի 1914 - օգոստոսի 4, 1983), 1931 թվականից Համախորհրդային ռադիո և հեռուստահաղորդավար, ԽՍՀՄ ժողովրդական արտիստ (1980), ԽՄԿԿ անդամ 1941 թվականից։
Մանկություն
Յուրի Լևիտանը ծնվել է 1914 թվականի սեպտեմբերի 19-ին (հոկտեմբերի 2) Վլադիմիր քաղաքում հրեաների ընտանիքում։ Հայրը՝ Բորիս Լևիտանը դերձակ էր, մայրը՝ Մարիա Յուլիևնան, տնային տնտեսուհի։ Մանուկ հասակում նրան անվանում էին «Շեփոր»՝ հնչեղ ձայնի համար։
Մուտք ռադիո
17 տարեկան հասակում Լեվիտանը մեկնեց Վլադիմիրից Մոսկվա՝ հայտնի արտիստ դառնալու հաստատակամությամբ։ Սակայն կինոտեխնիկումի ընդունելության հանձնաժողովին միայն ծիծաղեցրեց նրա օ-երով արտասանությունը։ Շատ պատահմամբ երիտասարդի աչքին ընկավ ռադիոհաղորդավարների խումբ հավաքագրելու հայտարարությունը և նա որոշեց ևս մեկ անգամ փորձել։ Հաջորդ ընդունելության հանձնաժողովի անդամ էր Վասիլի Կաչալովը։ Լեվիտանը հաջողությամբ անցավ ռադիոհաղորդավարների խմբի ընտրությունը և ընդգրկվեց Ռադիոկոմիտետի կազմում։ Չնայած այն բոլոր բնատուր տվյալների և տաղանդի, որով օժտված էր Լեվիտանը, նրա ճակատագիրը կարող էր դասավորվել այլ կերպ, եթե չլիներ Ստալինը, ով մի օր երեկոյան լսել էր, թե ինչպես է իրեն անծանոթ հաղորդավարը կարդում «Պրավդա»-ի խմբագրական հոդվածը։ Առաջնորդն անմիջապես զանգահարում է Ռադիոկոմիտետ և ասում, որ հաջորդ օրվա իր ելույթը կուսակցության XVII համագումարի բացմանը պետք է կարդա «այդ ձայնը»։
Ծանոթագրություններ
Կատեգորիա:ԽՍՀՄ ժողովրդական արտիստներ Կատեգորիա:ԽՄԿԿ անդամներ Կատեգորիա:Ռուս հաղորդավարներ Կատեգորիա:Նովոդևիչյան գերեզմանատանը թաղվածներ Կատեգորիա:Ռուսաստանի հրեաներ Կատեգորիա:Սրտամկանի ինֆարկտից մահացածներ
Գոռ Վերբինսկի
Կենսագրություն
Գոռ Վերբինսկին ծնվել է 1964 թվականի մարտի 16-ին Թենեսի նահանգի Օք Ռիջ քաղաքում։ 1987 թվականին ավարտել է Կալիֆոռնիայի համալսարանը։ Ռեժիսորի կարիերան սկսել է՝ նկարահանելով տեսահոլովակներ։ Նկարահանած հոլովակների համար արժանացել է մի շարք մրցանակների։ Նրա «հաճախորդների» թվում են եղել «Նայք», «Բուդվայզեր», «Կոկա-Կոլա», «7 Ապ», «Քենոն», «Յունայթեդ Աէրլայնս» ընկերությունները։
Կարիերա
1997 թվականին Գոռը նկարահանում է իր առաջին լիամետրաժ ֆիլմը՝ «Մկան որս»-ը, որը հոլիվուդյան պրոդյուսերներին նկատել տվեց Վերբինսկուն։ 4 տարի անց, 2001 թվականին, նա նկարահանեց «Մեքսիկացին» ֆիլմը, որում հանդես եկան այնպիսի հոլիվուդյան գերաստղեր, ինչպիսիք են՝ Բրեդ Փիթն ու Ջուլիա Ռոբերտսը։ 2002 թվականին, Վերբինսկին փորձեց իր ուժերը ավելի լուրջ ժանրում՝ նկարահանելով «Զանգ» ֆիլմը՝ Նաոմի Ուոթսի գլխավոր դերակատարմամբ։ 2003 թվականին, հոլիվուդյան ամենահաջողակ պրոդյուսերներից մեկը, Ջերի Բրուկհայմերը Վերբինսկուն կցեց իր մեծաբյուջետ և շատ լուրջ պրոեկտին, որի անունն է «Կարիբյան ծովի ծովահենները»։ Երևի հենց ինքը՝ Ջերին չէր պատկերացնում, որ ֆիլմաշարը կունենա անհավանական կոմերցիոն հաջողություն։ Նույն թվականին նկարահանվեց ֆիլմաշարի առաջին մասը՝ «Կարիբյան ծովի ծովահենները. «Սև մարգարտի» անեծքը»։ Ֆիլմի բյուջեն կազմեց 140 միլիոն դոլար, հասույթը կազմեց ավել քան 654 միլիոն դոլար։ Ֆիլմը սիրվեց ոչ միայն հանդիսատեսի, այլև կինոքննադատների կողմից, և արժանացավ բավականին բարձր վարկանիշի։ Այսպիսի հաջողությունը ստիպեց ստեղծողներին ֆիլմին շարունակություն տալ։ Հաշվի առնելով սցենարիստներ՝ Տեդ Էլլիոթի, Թերրի Ռոսիոի ու Ստյուարտ Բիտիի վառ երևակայությունը, Ջերի Բրուկհայմերի ոգևորությունը, ցանկությունն ու Գոռ Վերբինսկու պատրաստակամությունը, դրան գումարած նաև «Դիսնեյի» շահագրգռվածությունը, ֆրանշիզի երկրորդ մասի ստեղծումը դարձավ միայն ժամանակի խնդիր։ 2006 թվականին սկսվեցին երկրորդ մասի նկարահանումները, որն անվանվեց՝ «Կարիբյան ծովի ծովահենները. Մեռյալի սնդուկը»։
Այս մեկն իր շահույթով ու հաջողությամբ շրջանցեց առաջին մասին, վարձույթում հավաքելով ավել քան 1 միլիարդ դոլար։ Այս ֆիլմը նույնպես սիրվեց հանդիսատեսի ու կինոքննադատների կողմից, և նույնպես ստացավ բարձր վարկանիշ։ Ժամանակի սղության պատճառով երկրորդ մասի նկարահանմանը զուգահեռ նկարահանվում է նաև ֆրանշիզի 3-րդ մասը՝ «Կարիբյան ծովի ծովահենները. Աշխարհի ծայրին»։ Այս ֆիլմն իր 300 մլն, դոլար բյուջեով հանդիսացավ որպես կինոյի պատմության ամենաթանկ ֆիլմը։ Վերբինսկուն վստահվեց կինեմատոգրաֆի ամենամեծ բյուջեն, և նա արդարացրեց իրեն։ Երրորդ մասի հասույթը գերազանցեց 963 միլիոն դոլարը։ «Ծովահենների պրոեկտում» սա եղավ Վերբինսկու վերջին ֆիլմը։ Ֆիլմաշարի հաջորդ մասը վստահվեց Ռոբ Մարշալին։ Սակայն չավարտվեց իր, դիսնեյի, և հետևաբար նաև Ջերի Բրուկհայմերի միջև համագործակցությունը։ Նրանց կողմից պլանավորվեց ևս մեկ, շատ մեծ պրոեկտ, որին մասնակցեց ծովահեններին մասնակցած գրեթե ողջ անձնակազմը։ «Միայնակ Ռենջերի» նկարահանումները սկսվեցին 2012 թվականին։ «Դիսնեյը» ֆիլմի համար հատկացրել էր 215 միլիոն դոլար, և կրկին մեծ հաջողության հույսեր ուներ։ Ֆիլմի նկարահանումները տեղի ունեցան ամենաբարձր մակարդակի վրա։ Սակայն, ֆիլմը չունեցավ հաջողության, կամ այլ կերպ ասած՝ պրոեկտը տապալվեց։ Վարձույթում մինչ օրս հավաքել է ընդամենը 260 միլիոն դոլար, ինչը, նման բյուջեյի և կատարված աշխատանքի համեմատ, շատ քիչ հասույթ է։ Ֆիլմի մասին հակասական կարծիքներ հայտնեցին հանդիսատեսներն ու լրագրողները, բայց նույն էր կինոքննադատների կարծիքը, նրանց դուր չէր եկել ֆիլմը, և նրանց կողմից ստացավ բավականին ցածր վարկանիշ։ Սա Վերբինսկու առայժմ վերջին ֆիլմն է։ Նոր պրոեկտների մասին առայժմ խոսքեր չեն գնում։
Գոռ Վերբինսկին 2011 թ․ նկարահանել է «Ռանգո» մուլտֆիլմը, որը միջին գնահատականի արժանացավ կինոքննադատների ու հանդիսատեսի կողմից։ 2012 թվականի «Օսկարի 84-րդ մրցանակաբաշխության» ժամանակ «Ռանգոն» ստացավ Օսկար, որպես լավագույն անիմացիոն ֆիլմ։ Դա Վերբինսկու առաջին և, առայժմ միակ Օսկարն է։
Աղբյուրներ
Կատեգորիա:Ամերիկացի կինոռեժիսորներ Կատեգորիա:1964 ծնունդներ Կատեգորիա:Մարտի 16 ծնունդներ Կատեգորիա:Օսկարակիրներ Կատեգորիա:BAFTA մրցանակի դափնեկիրներ Կատեգորիա:Ամերիկացիներ լեհական սերմամբ Կատեգորիա:Ամերիկացի պրոդյուսերներ Կատեգորիա:Ամերիկացի սցենարիստներ Կատեգորիա:Ամերիկացի ռեժիսորներ Կատեգորիա:Ամերիկացի կինոպրոդյուսերներ Կատեգորիա:Ամերիկացի երաժիշտներ
Իտալիայի սահմանադրական դատարան
Իտալիայի սահմանադրական դատարան (Corte costituzionale della Repubblica Italiana), Իտալիայի սահմանադրական վերահսկողության մարմին, որը գոյություն ունի 1955 թվականից։
Արտաքին հղումներ
Կատեգորիա:Սահմանադրական դատարաններ Կատեգորիա:Գերագույն դատարաններ Կատեգորիա:Իտալիայի քաղաքականություն Կատեգորիա:Իտալիայի իրավունք Կատեգորիա:1955 հիմնադրված կազմակերպություններ
Իվան Լե
Իվան Լեոնտիևիչ Լե (իսկական ազգանունը՝ Մոյսյա, Іван Ле, ), ուկրաինացի խորհրդային գրող։ ԽՄԿԿ անդամ՝ 1922 թվականից։
Կենսագրություն
Իվան Լեն ծնվել է Չեռնոբայի շրջանի Չերկասիի մարզի Մոյսենցի գյուղում, անհող գյուղացու ընտանիքում։ Վաղ տարիքից զբաղվել է վարձու ծանր աշխատանքով, աշխատել է ձիապան, հանքափոր, հողափոր։ Առաջին համաշխարհային պատերազմի տարիներին ծառայել է բանակում։ 1923 թվականին ավարտել է բանֆակը, այնուհետև սովորել է Կիևի պոլիտեխնիկական ինստիտուտի ինժեներական ֆակուլտետում։ Աշխատել է ԽՍՀՄ և Ուկրաինայի գրողների միության կառույցներում, ինչպես նաև մամուլում և հրատարակչություններում։ Եղել է «Забой» ամսագրի խմբագիրը։ Մասնակցել է Հայրենական պատերազմին ։
Մահացել է 1978 թվականի հոկտեմբերի 9-ին։ Թաղված է Կիևի Բայկովո գերեզմանատանը։
Ստեղծագործություններ
Վեպեր
Պատմվածքներ
Ֆիլմեր
Արտաքին հղումներ
Կատեգորիա:Ուկրաինացի գրողներ Կատեգորիա:ԽՍՀՄ գրողների միության անդամներ Կատեգորիա:Գրական կեղծանուններով հայտնի հեղինակներ Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Խորհրդային գրողներ Կատեգորիա:ԽՄԿԿ անդամներ Կատեգորիա:Առաջին համաշխարհային պատերազմի մասնակիցներ
Նոր ալիք 2003
Նոր Ալիք 2003 (Новая волна 2003), 2-րդ մրցույթն է Նոր Ալիքի պատմության մեջ, որը տեղի է ունենում Յուրմալայի (Լատվիա) Ձինտարի համերգասրահում, հուլիսի 30-ից օգոստոսի 3-ին։
Արտաքին հղումներ
Կատեգորիա:2003 երաժշտությունում
Նոր ալիք 2002
Նոր Ալիք 2002 (Новая волна 2002), 1-ին մրցույթն է Նոր Ալիքի պատմության մեջ որը տեղի է ունենում Յուրմալայի (Լատվիա) Ձինտարի համերգասրահում, հուլիսի 31-ից օգոստոսի 4-ին։
Արտաքին հղումներ
Կատեգորիա:2002 երաժշտությունում
Ջերմափոխանակիչ ապարատ
Ջերմափոխանակիչ ապարատ, ջերմափոխանակիչ սարք, որում ջերմափոխանակությունն իրականացվում է երկու կամ մի քանի ջերմակիրների, կամ շերմակրի և պինդ մարմնի մակերևույթի միջև։ Ըստ աշխատանքի սկզբունքի տարբերում են մակերևութային և խառնման տիպի Զերմափոխանակիչ ապարատներ։ Մակերևութային Զերմափոխանակիչ ապարատները լինում են ռեկուպերատիվ և ռեգեներատիվ։ Ռեկուպերատիվ Զերմափոխանակիչ ապարատներում տարբեր ջերմաստիճաններ ունեցող երկու ջերմակիրներ հոսում են միաժամանակ և իրարից բաժանված են պատով։ Ջերմափոխանակությունը կատարվում է ջերմակիրներում տեղի ունեցող կոնվեկցիայի և պատի ջերմահաղորդականության միջոցով (շոգեկաթսա, օդային և ջրատաքացուցիչներ, կոնդենսատորներ են)։ Ռեգեներատիվ Ջերմափոխանակության ապարատներում տաքացման միևնույն մակերեույթը պարբերաբար ողողվում է տաք և սառը ջերմակրով (մարտենյան և ապակեհալման վառարանների ռեգեներատորներ, դոմինային վառարանների և կաթսայական ագրեգատների ռեգեներատիվ օդատաքացուցիչներ)։ Խառնման տիպի Ջերմափոխանակիչ ապարատներում ջերմափոխանակությունը կատարվում է ջերմակիրների անմիջական շփման պայմաններում (աշտարակային սառնարաններ՝ խտարաններ, լվացիչներ, գազահանիչներ են)։ Տարածում են ստացել ջերմության ներքին աղբյուրներով Զերմափոխանակիչ ապարատները, որոնցում օգտագործվում է միայն մեկ ջերմակիր Ռեկուպերատիվ ջերմափոխանակիչ ապարատների կոնստրուկցիաները ա.«գալար խողովակավոր», բ․«խողովակը խողովակի մեջ» տիպի, գ․ «պատյանախողովակավոր»,խողովակավոր օդատաքացուցիչ, և թերթավոր (միջուկային ռեակտորներ, էլեկտրական տաքացուցիչներ են)։ Ջերմափոխանակիչ ապարատների նախագծային և ստուգողական հաշվարկները կատարվում են ջերմային հաշվեկշռի և ջերմափոխանցման հավասարումների համատեղ լուծմամբ։ Ջերմափոխանակիչ ապարատները լայնորեն կիրառվում են ջերմաէներգետիկայում (օդատաքացուցիչներ, շոգեգերատաքացուցիչներ, Էկոնոմայզերներ, կոնդենսատորներ), քիմիայի և սննդի արդյունաբերության մեջ։
Կատեգորիա:Ջերմատեխնիկա Կատեգորիա:Ջերմաէներգետիկա
Վիտալի Լոգվինենկո
Վիտալի Անդրևիչ Լոգվինենկո (Іван Ле, ), ուկրաինացի խորհրդային գրող, սցենարիստ։ Ուկրաինայի գրողների միության անդամ (1958)։ Գոլովկոյի անվան գրականության մրցանակի դափնեկիր (1982)։
Կենսագրություն
Վիտալի Լոգվինենկոն ծնվել է Կիրովոգրադի մարզի Դիչեսկուլովո գյուղում։ Հայրենական պատերազմի տարիներին կամավոր մեկնել է ռազմաճակատ, մասնակցել է Բեռլինի գրոհին ։
1946-1947 թվականներին եղել է ռազմածովային ուսումնարանի կուրսանտ, 1948-1956 թվականներին աշխատել է Կիրովոգրադի մարզի Սևծովյան նավատորմում։ 1949 թվականին ավարտել է ռազմածովային ավիացիայի դպրոցը։ 1951-1953 թվականներին սովորել է Մոսկվայի օտար լեզուների ռազմական ինստիտուտում (այժմ՝ ՌԴ պաշտպանության նախարարության ռազմական համալսարան)։ Եղել է Ուկրաինայի գրողների միության Օդեսայի կազմակերպության ղեկավար, 1962-1963 թվականներին՝ «Маяк» (Օդեսա) հրատարակչության գլխավոր խմբագիրը, 1973-1975 թվականներին՝ երիտասարդ գրողների գծով Ուկրաինայի գրողների միության պատասխանատու քարտուղար ։
Մահացել է Կիևում, թաղված է Բայկովո գերեզմանատանը։
Ստեղծագործություններ
Առանձին հրատարակություններով լույս են տեսել Լոգվինենկոյի վեպերի, վիպակների, նովելների ու պատմվածքների ժողովածուները, որոնցից հայտնի են՝ «Սև ծովում» (1958), «Սևաստոպոլյան կակաչ» (1959), «Աղջկա-խոտը» (1969), «Վաղեմի վերքեր» (1961), «Համատեղություն» (1963), «Պսակադրություն» (1965), «Ռուբիկոն» (1966)։
Արտաքին հղումներ
Կատեգորիա:Ուկրաինացի գրողներ Կատեգորիա:Խորհրդային գրողներ Կատեգորիա:Ուկրաինացի սցենարիստներ
Ուլուելգա (գետ)
Ուլուելգա  (Улуелга), գետ Ռուսաստանում, հոսում Արխանգելսկի մարզում։ Գետաբերանը տեղակայված է Յամաշ գետի ձախ ափին՝ 4,9 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության ․
Արտաքին հղումներ
Կատեգորիա:Ռուսաստանի գետեր
Նեֆերտարի
Նեֆերտարի Մերի-են-մուտ («Նեֆերտարի» նշանակում է հրաշալի ուղեկից, «Մերիտենմուտ»՝ Մուտի (աստվածուհի) սիրելի, ), Ռամզես II - ի առաջին կինը, փարավոնի գահակալման առաջին տարուց սկսած համարվել է գլխավոր կայսրուհի ։
Ծագումնաբանություն
Կայսրուհու ծագման մասին գրեթե ոչինչ հայտնի չէ, այնուամենայնիվ նա անվանվում է «ազնվական տիկին» կամ «ժառանգական ազնվական», այսինքն՝ շատ նշանավոր տիկին՝ ծննդով պատկանելով պալատական ընտանիքներից մեկին։ Ըստ որոշ տվյալներով նա պատկանել է XVIII դինաստիայի նախավերջին փարավոնի Այ ընտանիքին, այս փաստը, հավանաբար գաղտնի էր պահվում, քանի որ փարավոն–բարենորոգիչ Էխնաթոնի հետ ազգակցական կապը կարող էր վարկաբեկել կայսրուհուն։
Կյանքի նկարագրություն
Եգիպտոսի և խեթական պետության միջև մ. թ. ա. 1269 թվականին խաղաղության համաձայնագիր կնքվելուց հետո, ըստ երևույթին, ակտիվորեն մասնակցելով երկրի քաղաքական կյանքին, հաստատել է նամակագրական կապ խեթական կայսրուհի Պուդուհեպայի հետ։
Հուշարձաններ
Պահպանվել են մեծ թվով հուշարձաններ նվիրված կայսրուհի Նեֆերտարիին ՝
Գրականություն
Անգլալեզու
Լևոն Գրիգորյան (իրավաբան)
Լևոն Արմենակի Գրիգորյան, հայ իրավաբան։ Իրավաբանական գիտությունների դոկտոր (1971), պրոֆեսոր (1973):
Կենսագրություն
Լևոն Գրիգորյանը ծնվել է 1929 թվականի մայիսի 31-ին, Երևանում։ 1951 թվականին ավարտել է Մոսկվայի իրավաբանական ինստիտուտը։ 1951-1954 թվականներին սովորել է Համախորհրդային իրավաբանական գիտությունների ինստիտուտի ասպիրանտուրայում «պետական իրավունք» մասնագիտությամբ։ 1955 թվականի հուլիս - 1957 թվականի սեպտեմբերին եղել է Համախորհրդային իրավաբանական հեռակա ինստիտուտի Ռոստովի մասնաճյուղի պետական իրավունքի ամբիոնի դոցենտ, 1960 թվականից՝ ԽՍՀՄ Ազգային անվտանգության կոմիտեի Բարձրագույն դպրոցի դասախոս, դոցենտ, պետական և միջազգային իրավունքի ամբիոնի պրոֆեսոր։ 1972 թվականից եղել է ընդհանուր իրավական կարգապահության ամբիոնի պրոֆեսոր, 1978-1983 թվականներին՝ ԽՍՀՄ ներքին գործերի նախարարության ակադեմիայի կառավարման հիմնախնդիրների վարչության գիտական կենտրոնի պետ, 1983 թվականից՝ պետության և իրավունքի ամբիոնի պրոֆեսոր, ներքին ծառայության գնդապետ ։
Աշխատությունները վերաբերում են պետական իրավունքի խնդիրներին։ Հրատարակել է ավելի քան 200 գիտական աշխատանք, այդ թվում մենագրություններ, դասագրքեր, բրոշյուրներ, հոդվածներ և այլն։
Գրիգորյանի աշխատանքները հրատարակվել են տարբեր լեզուներով։
Ծանոթագրություններ
Կատեգորիա:Հայ իրավաբաններ Կատեգորիա:Իրավաբանական գիտությունների դոկտորներ Կատեգորիա:Հայ պրոֆեսորներ
Սարգիս Ապուչեխցի
Սարգիս Ապուչեխցի, Սարգիս Ակնեցի (ծննդյան և մահվան թվականները անհայտ են), 17-րդ դարի վերջի - 18-րդ դարի սկզբի հայ տաղասաց։
Կյանքն ու ստեղծագործությունները
Կյանքի և ստեղծագործության վերաբերյալ միակ աղբյուրը Երևանի Մեսրոպ Մաշտոցի անվան Մատենադարանի ․ համար 4426 ձեռագիր տաղարանն է, որ 1765 թվականին ընդօրինակել է գրիչ Հայրապետ Ագուլեցին։ Այստեղ, Նաղաշ Հովնաթանի, նրա որդի Հակոբ Նաղաշի և այլ տաղերգուների գործերից բացի, տեղ են գտել նաև Սարգիս Ապուչեխցու 18 տաղերը, որ ունեն «Տաղ Ակընցի գուղէն Ապուչեղցի տիրացու Սարքիսէ զարդարեալ վասն սիրոյս» խորագիրը և պարունակում են մի ակրոստիքոս։
Սարգիս Ապուչեխցին շարունակել է հայ միջնադարյան տաղերգության (մասնավորապես՝ Բաղդասար Դպիրի, Պետրոս Ղափանցու, Գրիգոր Օշականցու) ավանդույթները, երգել է բնություն, գարուն , վարդ ու սոխակ՝ իր ստեղծագործության մեջ ներհյուսելով ժողովրդական ու աշուղական բանաստեղծությանը հատուկ մոտիվներ։ Գրել է նաև հոգևոր երգեր։
Ռաֆիկ Բադալյան
Ռաֆիկ Անուշավանի Բադալյան, նկարիչ, քանդակագործ, ֆիզիկոս, ֆիզիկամաթեմատիկական գիտությունների թեկնածու։
Կենսագրություն
Ռաֆիկ Բադալյանը ծնվել է 1943 թվականին Երևանում` ծառայողի ընտանիքում։ Միջնակարգ կրթությունը ստացել է Ստալինի անվան (այժմ՝ Տերյանի անվան) դպրոցում։ 1962 թվականին ընդունվել է Երևանի Պետական համալսարանի ֆիզիկա-մաթեմատիկական ֆակուլտետը։ Ուսման ընթացքում ծառայել է Խորհրդային բանակում որպես զինվոր, հետո շարունակել և ավարտել է ուսումը 1968 թվականին։ Աշխատել է պոլիմերների համամիութենական գիտահետազոտական ինստիտուտում նախ որպես կրտսեր գիտաշխատող, ապա գիտաշխատող և ավագ գիտաշխատող։ 1970 թվականին վերակոչվել է Խորհրդային բանակ, արդեն սպայական կոչումով։ Որպես սպա վերապատրաստվել է Նովոսիբիրսկ և Գոմել քաղաքներում։ 1973 թվականին դեմոբիլիզացվել և վերադարձել է նախկին աշխատանքին։ 1976 թվականից աշխատել է Աբովյան քաղաքի հաշվիչ տեխնիկայի կոնստրուկտորա-տեխնոլոգիական բյուրոյում որպես ինտեգրալ և հիբրիդային միկրոսխեմաների ու տվիչների լաբորատորիայի՝ հետագայում բաժնի վարիչ։ 1978 թվականից Մոսկվա քաղաքի էլեկտրոնային տեխնիկայի ինստիտուտում (ՄԻԷՏ) պաշտպանել թեկնածուական թեզը և ստացել ֆիզմատ գիտությունների թեկնածուի կոչում։ Ունի մոտ 50 գիտական աշխատություններ, մենագրություններ և հաստատագրված հեղինակային հայտնագործություններ։
Գիտական աշխատությունները տպագրվել են Հայաստանում, Ռուսաստանում, Գերմանիայում, Հունգարիայում, Բուլղարիայում։ 1990 թվականին աշխատանքից ազատվել է սեփական դիմումի համաձայն։ 1995 թվականից առ այսօր աշխատում է Երևանի «Նաիրիտ» գործարանի ռետինատեխնիկական իրերի լաբորատորիայում որպես լաբորատորիայի վարիչ։
Ստեղծագործական ուղի
Փոքր հասակից զբաղվել է նկարչությամբ, ուսանողական տարիներին քանդակագործությամբ։ 1985-1986 թվականներին զբաղվել է միկրոքանդակագործությամբ (միկրոմինիատյուրա)։ Ներկայացրել է բազամթիվ անձնական ցուցահանդեսներ Հայաստանում, Աբխազիայում, Ռուսաստանում, Հնդկաստանում, Ֆրանսիայում, Արաբական Էմիրություններում։ Ունի միկրոքանդակներ ԱՄՆ-ում, Ավստրալիայում, Շվեդիայում, Դանիայում, Ռուսաստանում, Իսպանիայում, Ուկրաինայում։ Ապրում և աշխատում է Երևան քաղաքում։ Բացի միկրոմինյատուրայից զբաղվում է թանկարժեք քարերի, նաև փայտի ամուր տեսակների վրա քանդակներով։
Արտաքին հղումներ
Կատեգորիա:Հայ քանդակագործներ Կատեգորիա:Գիտությունների թեկնածուներ Կատեգորիա:Հայ ֆիզիկոսներ Կատեգորիա:Հայ նկարիչներ
Տուուգանբայ Աբդիև
Տուուգանբայ Աբդիև (Тууганбай Абдиев, ), բանաստեղծ-իմպրովիզատոր, դաստանների հեղինակ, կոմուզահար։
Կենսագրություն
Ծնվել է 1937 թվականի ապրիլի 7-ին, Ղրղզական ԽՍՀ-ի Կետմեն-Տյուբինսկի մարզի Նիչկե-Սայ գյուղում, ֆերմերի ընտանիքում ։ Բարձրագույն կրթությունն ստացել է 1976 թվականին, ավարտելով` Ժուսուպ Բալասագընի անվան Ղրղզստանի ազգային համալսարանը։
1955 թվականին աշխատել է Տոգտոգուլյան մարզային մշակույթի պալատում, 1956-61 թվականներին` Ջալալ-Աբադսկի ղրղզական դրամատիկական թատրոնում։ 1961 թվականի մարտի 10-ից և մինչև կյանքի օրերը եղել է Ղրղզստանի Տ. Սատիլգանովի անվան պետական ֆիլհարմոնիայի դերասան ։
Աբդիևը կատարել է ժողովրդական էպոսներ, հայտնի հեղինակների դաստաններ և կյույեր. «Ակ Բակի», «Ակ-Մեեր», «Ակ տամակ, կոկ տամակ», «Բալա Կերբեզ», «Ժանիշ-Բայշ», «Կարագուլ Բոտոմ», «Կարա եզգեյ», «Կեր Տոլգո», «Կուրմանբեկ», «Լու-լու Մամաժան», «Մունդուկ ևԶարլիկ», «Միրզա Կերբեզ», «Տոգուզ Կայրիկ», «Չոն Կերբեզ» ։
1984 թվականին «Երգ սիրո մասին» գեղարվեստական ֆիլմում խաղացել է գլխավոր դերը, որը նկարահանվել է ըստ Չինգիզ Այթմատովի «Եվ դարից երկար ձգվում է օրը» վեպի (ռեժիսոր` Դորոնբեկ Սադիրբաև) ։
1986 թվականին Աբդիևը պարգևատրվել է պատվավոր Ղրղզական ԽՍՀ-ի վաստակավոր արտիստ կոչմամբ, 1993 թվականին նրան շնորհվել է Ղրղզստանի ժողովրդական արտիստ կոչումը ։
1993, 1995, 2000 թվականներին հաղթել է Բիշքեկում անցկացվող բանաստեղծ-իմպրովիզատորների «Ակ տանդայ — 93», «Մանաս — 1000» և «Կուրմանբեր — 500» միջազգային մրցույթներում ։
2005 թվականին Աբդիևը դարձել է III աստիճանի «Մանաս» շքանշանի ասպետ ։
Տուգանբայ Աբդիևը «Ռուխանիյատ» մրցանակի դափնեկիր է ։
ԽՍՀՄ-ի փլուզումից և Ղրղզստանում արևմտյան երաժշտական ձևերի տարածումից հետո Աբդիևը ավելի մեծ ուշադրություն է դարձրել Ղրղզստանի ավանդական մշակույթին, երիտասարդների շրջանում դրա ժողովրդակայնացմանը. գլխավորել է Ժուսուպ Բալասագընի անվան Ղրղզստանի ազգային համալսարանի կոմուզահարների խումբը, դասավանդել է «Այտիշ» դպրոցում, որն ստեղծվել էր նույնանուն բարեգործական ֆոնդի կողմից ։
Տուուգանբայ Աբդիևը երկարատև հիվանդությունից հետո մահացել է 2008 թվականի դեկտեմբերը 1-ին, Բիշքեկ քաղաքում ։ Ղրղզստանի ժողովրդական արտիստ Տուուգանբայ Աբդիևի հոգեհանգիստն անց է կացվել դեկտեմբերի 3-ին, Աբդիլաս Մալդիբաևի անվան օպերայի և բալետի թատրոնում։ Թաղված է Բիշքեկի «Ալա-Արչա» գերեզմանատանը։
Արտաքին հղումներ
Կատեգորիա:ԽՍՀՄ գրողների միության անդամներ Կատեգորիա:Ղրղզ երգիչներ
Առևտուրը Հայաստանում
ՀՀ առևտուր առևտուրը Հայաստանում։ Հայաստանը հնագույն ժամանակներից եղել է տարանցիկ առևտրի կենտրոն։ Նրա տարածքով են անցել Հին աշխարհի միջազգային կարավանային առևտրական ճանապարհները։ 1-11-րդ դարերում միջազգային տարանցիկ առևտրի աշխուժացմամբ պայմանավորված՝ զարգացել է Վան, Երվանդաշատ, Զարեհավան, Արտաշատ, Տիգրանակերտ, Վաղարշապատ և հայկական այլ քաղաքների առևտուրը։
Արևելյան Հայաստանում առևտուրը որոշակի վերելք է ապրել Ռուսաստանի կազմի մեջ մտնելուց (1828) հետո։ 19-րդ դարի 30-ական թվականներին հայ վաճառականների ձեռքն է անցել Այսրկովկասի առևտրի գերակշռող մասը։ Ռուսաստանում, Պարսկաստանում, Թուրքիայում և այլուր ծավալուն առևտրային գործառնություններ են կատարել Երևանի և Ալեքսանդրապոլի վաճառականները։
Արևելյան Հայաստանում 19-րդ դարի վերջին և 20-րդ դարի սկզբին ձևավորվել են սպառողական կոոպերատիվ ընկերություններ։ 1917 թվականին երկրում կար այդպիսի 270 ընկերություն։ 1919 թվականին ստեղծվել է Երևանի նահանգի սպառողական ընկերությունների միությունը, որը նույն թվականին վերանվանվել է Հայկոոպի։
ԽՍՀՄ-ում ներքին առևտուրն իրականացվել է հիմնականում պետական, կոոպերատիվ և կոլտնտեսային առևտրի ձևով։ Մանրածախ ապրանքաշրջանառության շուրջ 75 %-ը բաժին է ընկել պետական առևտրին, իսկ ժողովրդական սպառման ապրանքների մեծածախ ապրանքաշրջանառության 90-95 %-ն իրականացրել են պետական առևտրի կազմակերպությունները։
ՀՀ առևտրաշրջանառությունը ներառում է մանրածախ, մեծածախ և ավտոմեքենաների առևտուրը։ Տարբերում են նաև ներքին (երկրի ներսում) և արտաքին (արտերկրում) առևտուր։
Մանրածախ առևտուրը վերջնական սպառման կամ տնային տնտեսությունների մեջ օգտագործման համար նախատեսված ապրանքների վաճառքն է դրամական արտա հայտությամբ, որն իրականացնում են խանութները, կրպակները, շուկաները, դեղատները և առևտրի մյուս օբյեկտները։
Մեծածախ առևտուրն ապրանքների մեծ խմբաքանակներով վաճառքն է՝ հե տագա վաճառքի նպատակով։
Ավտոմեքենաների առևտուրը մաս նագիտացված առևտրի կետերի միջոցով ավտոմեքենաների վաճառքը և դրանց տեխ. սպասարկումն ու նորո գումն են։ ՀՀ-ում ավտոմեքենաների ներ մուծման և վաճառքի բնագավառում առաջատար են «Կարկոմավտո», «Գլո բալ Մոթորս», «Մեգամոթորս», «Եվրո- վագեն», «Ֆորա» ընկերությունները։
Մանրածախ առևտրի համակարգն ընդգրկում է նաև հանրային սնունդը։ Մինչև 2006 թվականը հանրային սննդի ձեռնարկությունների իրականացրած շրջանառությունը ներառվել է ՀՀ մանրածախ ապրանքաշրջանառության մեջ, 2006 թվականից՝ ծառայությունների մեջ։
Խորհրդային տարիներին ապրանքները վաճառվում էին պետության սահմանած կայուն գներով, իսկ կոլտնտեսային առևտրում ապրանքներն իրացվում էին շուկայում գոյացող գներով։ ՀՀ-ում գներն ազատականացվել են 1992 թվականին։
Մանրածախ ապրանքաշրջանառությունն արտահայտում է սպառման ծավալի ու դրա կառուցվածքի փոփոխությունները և բնակչության բարեկեցության մակարդակի կարևորագույն ցուցանիշներից է։ 1990 թվականին հանրապետության մանրածախ ապրանքաշրջանառությունը կազմել է 7949 միլիոն ռ., շրջանառության օրերի թիվը՝ 61, մարդատար ավտոմեքենաների վաճառասրահ Երևանում ձեռնարկությունների թիվը՝ 9495, պետական առևտրի խանութների առևտրային մակերեսները՝ 691 հազար մ2։
Մանրածախ առևտրի շրջանառությունը, ըստ ձևավորման աղբյուրների, 2003-2011 թվականներին ներկայացված է աղյուսակում։ 2006 թվականից սկսած՝ տվյալները ներկայացված են առանց ավելացված արժեքի հարկի։
1990 թվականին մանրածախ ապրանքաշրջանառության ծավալում պետականի մասնաբաժինը եղել է 74 %, ոչ պետականինը՝ 26 %, 1995 թվականին, համապատասխանաբար՝ 15 % և 85 %, 1998 թվականին՝ 2 % և 98 %։ Այսինքն՝ անկախության 7 տարվա ընթացքում մանրածախ առևտուրն անցում է կատարել պետականից (1990 թվականին՝ 74 %) ոչ պետականի (1998 թվականին՝ 2 %)։ Զգալիորեն աճել է նաև մանրածախ առևտրի օբյեկտների թիվը. 2001 թվականին եղել է 11.959, 2011 թվականին՝ 19.862։
Պարենային և ոչ պարենային ապրանքների տեսակարար կշիռը մանրածախ առևտրի շրջանառության մեջ 1990 թվականին կազմել է 40 % և 60 %, 1995 թվականին, համա պատասխանաբար՝ 88,9 % և 11,1 %, 2000-ին՝ 71,8 % և 28,2 %, 2010 թվականին՝ 60 % և 40 %, որը վկայում է 2000 թվականից ՀՀ բնակչության կենսամակարդակի բարելավման մասին։ Ի դեպ, զարգացած երկրներում պարենային ապրանքների տեսակարար կշիռը մեծածախ ապրանքաշրջանառու թյան մեջ ներկայումս 20-22 % է։
Առևտրի, ավտոմեքենաների, կենցաղային արտադրատեսակների և անձնական օգտագործման իրերի նորոգման ոլորտում ՀՀ-ում 2010 թվականին զբաղված էր մոտ 104 հազար մարդ։ 2009 թվականին ՀՀ-ում ներ քին առևտրաշրջանառությունը կազմել է 1.600.406,1 միլիոն դրամ։
Կատեգորիա:Տնտեսությունը Հայաստանում
Շպրոտների հուշարձան
Շպրոտների հուշարձան (Памятник шпротам), շպրոտներին նվիրված հուշարձան Ռուսաստանի Կալինինգրադի մարզի Մամոնովո քաղաքում, ձկան պահածոյացման կոմբինատի հարևանությամբ։ Տեղադրվել է 2008 թվականի հուլիսի 19-ին։ Հուշարձանը խորհրդանշում է խորհրդային ժամանակաշրջանում հայտնի ապխտած ձկան նրբախորտիկի «ռուսական գրանցումը» ։
Պատմություն
Մամոնովո քաղաքում պահածոյացման գործարանը գործում է 1949 թվականից։ Ռուսները սովորաբար Լատվիան են համարում «շպրոտի մայրաքաղաք»՝ մոռանալով իրենց բարիքների մասին։ Բալթիկ ծովի ափին գտնվող Մամոնովո քաղաքը երկար տարիներ զբաղվել է ձկնորսական արհեստով, ինչը հավերժացրել է շպրոտների հուշարձանը։ Հուշարձանի տեղադրման նախաձեռնությունը պատկանում է Մամոնովոյի քաղաքապետ Օլեգ Շլիկին ։ Հուշարձանի արժեքը կազմել է 500 հազար ռուբլի։ Այն ստեղծել է տեղացի քանդակագործ Ֆեոդոր Մորոզը, որի աշխատանքները տեղադրված են նաև Կալինինգրադում և Սվետլոգորսկ առողջարանային քաղաքում։
Արտաքին հղումներ
Կատեգորիա:Կալինինգրադի մարզի հուշարձաններ Կատեգորիա:2008 հիմնադրումներ Ռուսաստանում
Ալինախ Հեթումյան
Ալինախ Հեթումյան նաև Ռուբեն Հեթումյան, արքայազն, արքայեղբայր, տեր Լամբրոնի, Տարսոնի և Մոլևոնի , Կիլիկիայի արքա Լևոն Գ-ի և Կիլիկիայի Կեռան թագուհու որդին, Կիլիկիայի արքաներ Հեթում Բ-ի, Թորոս Գ-ի, Սմբատ Ա-ի, Կոստանդին Բ-ի և Օշին Ա-ի երկվորյակ եղբայրը, արքայադուստրեր Ֆիմիի և Ռիթայի եղբայրը, Հեթումյանների թագավորական տոհմից։
Կենսագրություն
Ալինախը ծնվել է 1272 թվականին, ըստ Մաղաքիա արքեպիսկոպոս Օրմանյանի՝ 1283 թվականին։ 1307 թվականին գնացել է Խարբանդա խանի մոտ և սպանել տվել Լևոն Դ-ի և Հեթում Բ-ին սպանող Բիլարղուին։ 1317 թվականին ներկա է եղել Ադանայի եկեղեցական ժողովին։
1317 թվականին, Տարսոն գետում լողանալու ժամանակ՝ ձիուց քացի ստանալով մահացել է։ Օշին Ա թագավորը Ալինախին պատվով հուղարկավորել է Դրազարկի վանքում։
Աղբյուրներ
Կատեգորիա:Հեթումյաններ
Սենտ Մարգերիտ Լաֆիժեր
Սենտ Մարգերիտ Լաֆիժեր (Sainte-Marguerite-Lafigère), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 80 մարդ, բնակչության խտությունը` 7.94 մարդ/կմ²։ Բնակավայրը զբաղեցնում է 10.07 կմ² տարածք։
Աշխարհագրություն
Գտնվում է Փարիզ քաղաքից 510 կմ հարավ, Լիոն քաղաքից` 160 կմ հարավ-արևմուտք, Պրիվա քաղաքից` 60 կմ հարավ-արևմուտք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 48 աշխատունակ (15-64 տարեկան) բնակիչ, որոնցից ակտիվ էին 31-ը, իսկ ոչ ակտիվները` 17։ Ակտիվության ցուցանիշը կազմում է 64,6 %։ 31 աշխատունակ մարդկանցից աշխատել է 29 անձ (15 տղամարդ և 14 կին)։ Գործազուրկ են եղել 2 անձ (2 տղամարդ և 0 կին)։ 17 անաշխատունակներից 4-ը եղել են աշակերտներ կամ ուսանողներ, 7-ը` թոշակառուներ, իսկ 6-ը չեն աշխատել տարբեր պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բարդհիլ Չաուշի
Բարդհիլ Չաուշի (Bardhyl Çaushi, Бардил Чауши, ), Կոսովոյի ալբանացի իրավապաշտպան և ակտիվիստ ։ Չաուշին սովորել է Զագրեբի համալսարանում, Կոսովոյում մարդու իրավունքների ոտնահարման գործերով ակտիվորեն մասնակցություն է ունեցել, եղել է Պրիշտինայի համալսարանի իրավաբանական դպրոցի դեկան և «Կոսովոյի անկախ իրավաբանների» առաջին ղեկավարը։ Հյուսիսատլանտյան դաշինքի կազմակերպության Հարավսլավիայի ռմբակոծության ժամանակ նա առևանգվել է հարավսլավական ուժերի կողմից և պահվել Սերբիայի տարածքում գտնվող բանտերում։ Չաուշիի վիճակն անհայտ էր մինչև 2005 թվականը, երբ նրա աճյունը հայտնաբերվել և նույնականացվել է մեկ ամսվա ընթացքում։ Նրա մարմինը վերադարձվել է Կոսովո, որտեղ նրան վերահուղարկավորել են նախագահական պատիվներով ։
Բարդհիլ Չաուշին ալբանացիները հաճախ ցուցադրում են, որպես սերբական բռնության հազարավոր օրինակներից մեկը։
Հիշատակ
Մասամբ ճանաչված Կոսովոյի Հանրապետության (1999 թվականի դրությամբ չճանաչված) երկրորդ նախագահը՝ Իբրահիմ Ռուգովան, հետմահու «Կոսովոյի անկախության» շքանշանի արժանացավ։ Այն փոխանցվեց Բարդհիլ Չաուշի ազգականներին, որոնք ապրում էին Պրիշտինայում՝ Կոսովոյի ընդունված մայրաքաղաքում ։
Ծանոթագրություններ
<references group="" responsive="1">
Կատեգորիա:Մահվան պատճառը վիճարկելի Կատեգորիա:1999 մահեր Կատեգորիա:1936 ծնունդներ
Կոստաս Լամպրու
Կոստաս Լամպրու , հույն ֆուտբոլիստ, նիդեռլանդական «Վիտես» ֆուտբոլային ակումբի դարպասապահ ։
Կարիերա
13 տարեկանում «Այաքս» հայտնի ֆուտբոլային ակադեմիայի մարզիչների հրավերով Կոստաս Լամպրուն տեղափոխվել է Նիդերլանդներ։ Ավելի ուշ կարիերան շարունակել է «Ֆեյենորդ» ֆուտբոլային ակումբում, որտեղ հետագայում դարձել է երիտասարդական հավաքականի հիմնական դարպասապահը։ «Էրեդիվիզիում» մի քանի մրցաշրջան անցկացնելուց հետո 15 հանդիպում է անցկացրել ռոտերդամյան ակումբի համար։ Լամպրուին չէր բավարարում թիմի ոչ հիմնական դարպասապահի դերը, և նա որոշել է վարձակալությամբ աշխատել «Վիլլեմ II» ֆուտբոլային ակումբում։ Այս թիմի կազմում Կոստասն արագորեն գրավել է հիմնական դարպասապահի տեղը և նույնիսկ ճանաչվել մրցաշրջանի լավագույն խաղացող ։
Երեք մրցաշրջան անցկացնելով «Վիլլեմ II» -ի կազմում և «Էրեդիվիզիում» իրեն լավ դրսևորելուց հետո «Այաքս» ֆուտբոլային ակումբից նկատել են դարպասապահին։ 2017 թվականից Կոստաս Լամպրուն «Այաքսի» կազմում հանդես է գալիս որպես խաղացող ։
Ծանոթագրություններ
Կատեգորիա:Սեպտեմբերի 18 ծնունդներ Կատեգորիա:1991 ծնունդներ Կատեգորիա:Անձինք այբբենական կարգով Կատեգորիա:Ֆուտբոլիստներ այբբենական կարգով Կատեգորիա:Ֆուտբոլի դարպասապահներ Կատեգորիա:Հույն ֆուտբոլիստներ Կատեգորիա:Վիլեմ II-ի ֆուտբոլիստներ Կատեգորիա:Ֆեյենորդի ֆուտբոլիստներ Կատեգորիա:Այաքսի ֆուտբոլիստներ
Ֆաշիզմի զոհերի հուշահամալիր (Շախտի)
Ֆաշիզմի զոհերի հուշահամալիր (Мемориал жертвам фашизма), հուշարձան ՌԴ Ռոստովի մարզի Շախտի քաղաքում։ Ռուսաստանի Դաշնության մշակութային ժառանգության օբյեկտ է № 6101333000 կոդով ։
Պատմություն
Շախտի քաղաքը Հայրենական մեծ պատերազմի տարիներին 1942 թվականի հուլիսի 22-ից մինչև 1943 թվականի փետրվարի 12-ը զավթված է եղել գերմանական զորքերի կողմից։ Ֆաշիստները սկսել էին քաղաքում իրենց կարգերը հաստատել, սակայն քաղաքացիները դիմադրում էին։ Զավթիչները ցանկանում էին արագ վերականգնել քաղաքի ածխարդյունաբերությունը, սակայն հանքափորները ակտիվորեն դիմադրում էին։ Այդ ժամանակ ֆաշիստները սկսեցին ձերբակալել հանքափորների ամբողջ ընտանիքներ։ Նրանց եղբայրական գերեզման դարձավ Կրասինի անվան ածխահանքի հետախուզահորը։ Քաղաքացիներին բերում էին հատուկ կահավորված հարթակ և գնդակահարում, շատերին էլ ողջ նետում էին հանքահորը։
1942 թվականի հոկտեմբերի 5-ին ձերբակալվեց Շախտիի ընդհատակի ղեկավարներից մեկը` Իվան Կլիմենկոն։ Ֆաշիստները նրան մոտեցրին հանքահորին, որ գնդակահարեն։ Բայց նա հպարտորեն ասաց զավթիչներին. «Միևնույն է, հաղթելու է Կարմիր բանակը»։ Իվան Կլիմենկոն բռնել է ֆաշիստին և նրա հետ նետվել հանքը։ Նույն սխրանքը գործել է նաև ընդհատակի գործիչ Օլգա Մեշկովան։ 1942 թվականի ձմռանը նա գաղտնի եկել է տուն` երեխաներին այցելելու նպատակով։ Սակայն նրան հետևել և բռնել են գեստապոյականները։ Գնդակահարությունից առաջ գեստապոյականներից մեկը ցանկանել է հանել Օլգայի գլխի թաշկինակը։ Սակայն Օլգան բռնել է ֆաշիստին և նրա հետ նետվել հանքը։ Այժմ նրա անունով է կոչվում Հոկտեմբերյան հեղափոխության ավանի մշակույթի պալատը (Միխայլովի փողոց, 23)։
Օկուպացիայի ընթացքում Կրասինի անվան ածխահանքի հետախուզահորը նետվել են ավելի քան 3500 քաղաքացիներ։
1943 թվականի մարտի 10-ին որոշում է կայացվել Շախտիի հայրենասերների հիշատակը հավերժացնելու մասին։ Ողբերգական իրադարձությունների վայրում` Կրասինի անվան ածխահանքի հետախուզահորի մոտ, տեղադրվել է ֆաշիզմի զոհերի առաջին հուշարձանը։ Դա եղել է աստղով փայտե բուրգ։ 1959 թվականին նրա տեղում հայտնվեց կոթող (հեղինակ` Ս. Ֆ. Կոմարով), իսկ 1975 թվականին, Հաղթանակի 30-ամյակի առթիվ, կառուցվել է Ֆաշիզմի զոհերի հուշահամալիրը։ Անմար կրակը վառելու իրավունքը տրվել է Օլգա Մեշկովայի դստերը` Ա. Սիդելնիկովային, և շախտեցի ընդհատակյա գործիչ Ն. Գուդկովի որդուն` Նիկոլայ Գուդկովին։
Նկարագրություն
Հուշարձանի կենտրոնում սգացող հանքափորի 8-մետրանոց քանդակն է, որը գտնվում է երկու կոթողի արանքում։ Կոթողները խորհրդանշում են ածխահանքի տերիկոնը։ Հանքափորի ձեռքին Անմար կրակի ջահն է, որը բարձրացված է վեր։ Արձանախմբից ձախ թաղման պատն է։ Նրա խորշերում հանքափորների սաղավարտներ են։ Այստեղ է նաև ֆաշիզմի զոհերի հիշատակի տապանաքարը, որը պատրաստված է սև լաբրադորիտից։ Հուշակոթողի նեղինակներն են ռոստովցի ճարտարապետ Ռ. Ա. Մուրոդյանը և քանդակագործ Ի. Ի. Ռեզնիչենկոն։ Ֆաշիզմի զոհերի հուշահամալիրը Արևելյան Դոնբասի տարածաշրջանի ամենամեծ եղբայրական գերեզմաններից մեկն է։
Աղբյուրներ
Կատեգորիա:Ռուսաստանի մշակութային ժառանգություն Կատեգորիա:Շախտիի հուշարձաններ Կատեգորիա:Հուշարձաններ այբբենական կարգով
Պուերտո Կաստիլյա (քաղաք)
Պուերտո Կաստիլիա, Ավիլա-քաղաք և համայնք Իսպանիայում, մտնում է Ավիլա նահանգի, Կաստիլիա և Լեոն ինքնավար մարզի։ Համայնքը գտնվում է Էլ-Բարկո դը Ավիլ Բեդրախիտ համայնքի կենտրոնում։ Զբաղեցնում է 43,28 կմ2 տարածք, բնակչությունը՝ 113 մարդ՝ 2010 թվականի տվյալներով։
Ծանոթագրություններ
Կատեգորիա:Իսպանիայի քաղաքներ
Ջոն Քերոլ Լինչ
Ջոն Քերոլ Լինչ (ծնվել է 1963 թվականի օգոստոսի 1-ին) ամերիկացի դերասան և կինոռեժիսոր։ Նա առաջին անգամ ուշադրություն է գրավել Ֆարգո ֆիլմում (1996)՝ Նորմ Գունդերսոնի դերի կատարմամբ։ Նա նաև հայտնի է իր հեռուստատեսային աշխատանքով ABC սիթքոմում «Դրյու Քերիի շոուն» (1997–2004), որպես գլխավոր հերոսի եղբոր՝ Սթիվ Քերիի, ինչպես նաև «Ամերիկյան սարսափ պատմության» չորս սեզոններում (2014–2019): հատկապես որպես բեկումնային կերպար ՝ Թվիստի ծաղրածուն։ Նրա ֆիլմերից են՝ «Առանց դեմքի» (1997), «Զոդիակ » (2007), «Գրան Թորինո» (2008), « Անիծվածների կղզի» (2010), «Խելագար, հիմար սեր» (2011), «Տեդ 2» (2015), «Հրավեր» (2015), «Հիմնադիրը» (2016) և «Չիկագոյի յոթնյակի դատավարությունը» (2020)։ Նա իր ռեժիսորական դեբյուտը կատարեց 2017 թվականին Հաջողակ ֆիլմում։
Վաղ կյանք
Լինչը ծնվել է Կոլորադո նահանգի Բոուլդեր քաղաքում։ Նա հաճախել է Դենվերի Regis Jesuit High School-ը։ Նա դերասանական արվեստ է ստացել Ամերիկայի Կաթոլիկ Համալսարանում, որն ավարտել է 1986 թվականին՝ Գեղարվեստի բակալավրի աստիճանով ։
Կարիերա
Լինչն իր դեբյուտը կատարել է 1993-ին «Դժգոհ ծերունիներ» ֆիլմում։ Նա ուշադրություն է գրավել Կոեն եղբայրների 1996-ի «Ֆարգո» ֆիլմում, որտեղ կատարել է Նորմ Գանդերսոնի դերը։ Նրա մյուս նշանավոր ֆիլմերն են «Առանց դեմքի» (1997), «Գոթրիկա» (2003), «Այն, ինչ մենք կորցրեցինք կրակի մեջ» (2007), «Անիծվածների կղզի» (2010), «Փոլ» (2011) և «Խենթ, հիմար, սեր» (2011)։ Նա մարմնավորել է Արթուր Լի Ալենին «Զոդիակում» (2007) և McDonald's- ի առաջին հիմնադիր Մակ Մակդոնալդին «Հիմնադիրը» (2016) ֆիլմում։
Լինչը նաև մեծ կարիերա ունի հեռուստատեսությունում։ Նա հայտնվեց ABC-ի «Դրյու Քերիի շոու» սիթքոմում որպես գլխավոր հերոսի՝ Սթիվ Քերիի հավատացյալ եղբայր։ Նա նաև կանոնավոր դերասանական կազմում է Ամերիկյան սարսափ պատմություն հեռուստասերիալի 4-րդ,5-րդ,7-րդ և 9-րդ եթերաշրջաններում։
Նա նաև նկարահանվել է Ահարոն Սորկինի «Չիկագոյի յոթնյակի դատավարությունը» հայտնի ֆիլմում, որպես ակտիվիստ Դեյվիդ Դելլինգեր։
Անձնական կյանք
Լինչը 1997 թվականից ամուսնացած է դերասանուհի Բրենդա Վեհլի հետ։
Պեդրո Ժերոմել
Պեդրո Ժերոմել (Pedro Geromel, ), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Գրեմիոյի և Բրազիլիայի ազգային հավաքականի կազմում։ Խաղում է կենտրոնական պաշտպանի դիրքում ։
Վաղ կարիերա
Ժերոմելը ծնվել է Սան Պաուլոյում։ 2003 թվականին նա Էլիասի հետ Պալմեյրասից միացավ Շավիշի ակադեմիային ։ Իր պրոֆեսիոնալ դեբյուտը նշեց 2004-05 մրցաշրջանում՝ Պորտուգալիայի երկրորդ դիվիզիոնում ։
2005 թվականի ամռանը Ժերոմելը 4 տարվա պայմանագիր կնքեց Վիտորիա Գիմարայնշի հետ ։ Իր դեբյուտը նշեց սեպտեմբերի 9-ին՝ Բրագայի դեմ խաղում ։ Իր առաջին հանդիպումը եվրոպական մրցաշարերում անցկացրեց սեպտեմբերի 15-ին՝ ՈՒԵՖԱ Գավաթի Վիսլա Կրակովի դեմ խաղում ։ 2005-06 մրցաշրջանում Ժերոմելը Վիտորիայի հետ դուրս մնաց Պորտուգալիայի բարձրագույն դիվիզիոնից, սակայն հաջորդ տարի վերադարձավ Պրիմեյրա Լիգա։ Իր առաջին գոլը ակումբի կազմում բրազիլացին խփեց 2007 թվականի սեպտեմբերի 30-ին՝ Բրագայի դեմ խաղում ։ 2007-08 մրցաշրջանում նա, ըստ օնլայն քվեարկության, ճանաչվեց Պորտուգալիայի առաջնության լավագույն ֆուտբոլիստը՝ առաջ անցնելով Լիսանդրո Լոպեսից և Լուչո Գոնսալեսից։ Գիմարայնշի կազմում Ժերոմելը անցկացրեց 3 մրցաշրջան՝ մասնակցելով 69 հանդիպման և դառնալով 1 գոլի հեղինակ։
Քյոլն
2008 թվականի հունիսի 30-ին Ժերոմելը տեղափոխվեց Քյոլն։ Իր դեբյուտը ակումբի կազմում նշեց օգոստոսի 7-ին՝ Ցվայբրյուկենի դեմ խաղում ։ Իր առաջին հանդիպումը Բունդեսլիգայում անցկացրեց օգոստոսի 16-ին՝ Վոլֆսբուրգի դեմ խաղում ։ Իր առաջին գոլը ակումբի կազմում խփեց նոյեմբերի 7-ին՝ Հանովերի դեմ խաղում ։ Ժերոմելը միանգամից դարձավ Քյոլնի հիմնական թիմի խաղացող ՝ 2009 թվականի ապրիլի 11-ին՝ Բորուսիա Դորտմունդի դեմ խաղում խաղադաշտ դուրս գալով ավագի թևկապով ։ Իր առաջին 2 մրցաշրջաններում Ժերոմելը շատ լավ խաղ էր ցուցադրում, ինչի շնորհիվ նրանով սկսեցին հետաքրքրվել Մադրիդի Ռեալը, Յուվենտուսը և Լացիոն, սակայն տրանսֆերը այդպես էլ չկայացավ։
Գրեմիո
2013 թվականի դեկտեմբերին Ժերոմելը 2․5 տարվա վարձավճարով տեղափոխվեց Գրեմիո ։ Հետագայում Գրեմիոն գնեց բրազիլացու ամբողջ տրանսֆերը ։ Իր դեբյուտը նշեց 2014 թվականի փետրվարի 23-ին՝ Նովու Համբուրգուի դեմ խաղում ։ Իր առաջին գոլը խփեց 2015 թվականի ապրիլի 10-ին՝ կրկին Նովու Համբուրգուի դեմ խաղում ։ 2016 թվականին Ժերոմելը Գրեմիոյի հետ հաղթեց Բրազիլիայի գավաթը ՝ ընդգրկվելով այդ մրցաշրջանի Սերիա A-ի խորհրդանշական հավաքականում ։ 2017 թվականին նա նորից ընդգրկվեց Սերիա A-ի տարվա խորհրդանշական հավաքականում՝ այս տարի Գրեմիոյի հետ նվաճելով Լիբերտադորեսի գավաթը ։
Միջազգային կարիերա
Բրազիլիայի ազգային հավաքական Ժերոմելը առաջին անգամ հրավիրվեց 2016 թվականի օգոստոսի 27-ին՝ փոխարինելով վնասվածք ստացած Ռոդրիգո Կայոյին ։ Իր դեբյուտը ազգային հավաքականի կազմում նշեց 2017 թվականի հունվարի 26-ին՝ Կոլումբիայի դեմ ընկերական խաղում ։
2018 թվականի մայիսին Ժերոմելը ընդգրկվեց 2018 թվականի աշխարհի առաջնության համար Բրազիլիայի հավաքականի 23-հոգանոց թիմում ։
Ակումբային վիճակագրություն
2018 թվականի հունիսի 7-ի դրությամբ
Միջազգային վիճակագրություն
2018 թվականի հունիսի 7-ի դրությամբ
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Բրազիլացի ֆուտբոլիստներ Կատեգորիա:Բրազիլիայի հավաքականի ֆուտբոլիստներ Կատեգորիա:Պալմեյրասի ֆուտբոլիստներ Կատեգորիա:Շավիշի ֆուտբոլիստներ Կատեգորիա:Վիտորիա Գիմարայնշի ֆուտբոլիստներ Կատեգորիա:Մալյորկայի ֆուտբոլիստներ Կատեգորիա:Քյոլնի ֆուտբոլիստներ Կատեգորիա:Գրեմիոյի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Բունդեսլիգայի ֆուտբոլիստներ Կատեգորիա:Լա Լիգայի ֆուտբոլիստներ
Երիտասարդ բանվոր
«Երիտասարդ բանվոր», երկշաբաթաթերթ նախկին ՀԽՍՀ-ում։ Լույս է տեսել 1966 թվականից (ընդհատվել է 1970 թվականին), Երևանում։ Թերթում լուսաբանվել են պրոֆտեխնիկական ուսումնարանների փորձը, արտադրության ավտոմատացման ու մեքենայացման խնդիրները։
Կատեգորիա:Հայկական ԽՍՀ շաբաթաթերթեր Կատեգորիա:Հայկական հասարակական պարբերականներ Կատեգորիա:Հայկական քաղաքական պարբերականներ Կատեգորիա:Պարբերականներ այբբենական կարգով
Մարդու իրավունքները Սլովակիայում
Մարդու իրավունքները Սլովակիայում կարգավորվում են Սլովակիայի օրենքներով և վերահսկվում են միջազգային կազմակերպությունների կողմից, ինչպիսին է Եվրոպայի խորհուրդը։
Իրավական հիմք
Սլովակիայի սահմանադրության երկրորդ գլուխը նախանշում է օրենքով երաշխավորված իրավունքներն ու ազատությունները։ Դրանք ներառում են կյանքի, գաղտնիության, պատշաճ դատավարության, արժանապատվության, սեփականության, կրոնի, ազատ տեղաշարժի, ազատ խոսքի, ազատ մամուլի, միջնորդությունների, միավորումների և քվեարկության իրավունքները, ինչպես նաև խոշտանգումներից, դաժան պատժից և ստրկությունից ազատությունը։ Սահմանադրությունը նաև երաշխավորում է, որ իրավունքները չեն կարող պաշտպանվել խտրական ձևով ։
Քաղաքական ազատություն
Իրավունքների հանրային պաշտպանի գրասենյակը և Սլովակիայի Մարդու իրավունքների ազգային կենտրոնը պատասխանատու են Սլովակիայում իրավունքների պաշտպանության համար։ Եվրոպայում անվտանգության և համագործակցության կազմակերպության կողմից Սլովակիայում ընտրություններն ազատ և արդար են ճանաչվել։ Օրենքը նախատեսում է, որ կառավարության գործողությունները լինեն թափանցիկ, և պետական պայմանագրերը բացահայտ լինեն հանրության համար։ Սլովակիայի օրենսդրությամբ պետական պաշտոնյաների կողմից կոռուպցիան քրեական հանցագործություն է, և կառավարությունում կոռուպցիայի առանձին դեպքեր են հայտնաբերվել։ Սլովակիայի կառավարությունը միջոցներ է ձեռնարկել կոռուպցիայի դեմ պայքարի համար։ Ոստիկանության կողմից իրականացվել են հակակոռուպցիոն արշավներ, իսկ տասնյակ պետական պաշտոնյաների մեղադրանքներ են առաջադրվել կոռուպցիայի և հարակից հանցագործությունների համար 2020 թվականից 2021 թվականներին։ Կանայք և ԼԳԲՏ խմբերը, համեմատած այլ Եվրոպական միության անդամների, քիչ են ներկայացված քաղաքական դաշտում ։
Կիպրոսի պետական կառուցվածք
Կիպրոսը Հանրապետություն է։ Ըստ 1960 թվականի սահմանադրության, պետության գլուխը պրեզիդենտն է։ Պրեզիդենտը պետք է լինի ազգությամբ հույն, փոխպրեզիդենտը՝ թուրք։ Օրենսդրական իշխանության բարձրագույն մարմինը միապալատ պառլամենտն է՝ ներկայացուցիչների պալատը (35 դեպուտատն ընտրվում է հույն, 15-ը՝ թուրք համայնքից)։ Գործադիր իշխանության բարձրագույն մարմինը Մինիստրների խորհուրդն է՝ պրեզիդենտի և փոխպրեզիդենտի գլխավորությամբ։ 1963 թվականից Կիպրոսի պառլամենտի, կառավարության և պետական այլ հաստատությունների աշխատանքներին թուրքական համայնքի ներկայացուցիչները չեն մասնակցում։ 1967 թվականից ստեղծվել է թուրքական գործադիր ադմինստրացիա, իսկ 1975 թվականից միակողմանիորեն հռչակվել է Թուրքական ֆեդերատիվ պետություն։ Կիպրոսի Հանրապետության դատական բարձրագույն ատյանը Գերագույն դատարանն է։
Մարդու իրավունքները Սլովակիայում
Քաղաքական ազատություն
Ժողովրդավարության ինդեքսը 2021 թվականին Սլովակիային գնահատել է որպես «թերի ժողովրդավարություն»՝ 10-ից 7,03 միավոր հավաքելով, ինչը նրան 45-րդն հորիզոնականն է ապահովել 167 երկրների մեջ ։ Ֆրիդըմ Հաուսը 2022 թվականին Սլովակիան գնահատել է որպես «Ազատ»՝ 100-ից ուղիղ 90 միավոր հավաքելով ։
Կիպրոսի պետական կառուցվածք
Աղբյուրներ
Կատեգորիա:Կիպրոսի պետական կառուցվածք
Մարդու իրավունքները Սլովակիայում
Թրաֆիքինգ
2021 թվականի դրությամբ Ամերիկայի Միացյալ Նահանգների Պետական դեպարտամենտը Սլովակիայի մարդկանց թրաֆիքինգի կանխարգելումը դասակարգում է որպես «2-րդ մակարդակ», ինչը նշանակում է, որ այն «լիովին չի համապատասխանում թրաֆիքինգի վերացման նվազագույն չափանիշներին, բայց զգալի ջանքեր է գործադրում դրա համար»։ Մարդկանց առևտուրը քրեական օրենսգրքի 179-րդ հոդվածով քրեականացվում է, որի պատիժները տատանվում են չորսից տասը տարվա ազատազրկմամբ։ 2021 թվականին Սլովակիայի ոստիկանությունտը սեռական թրաֆիքինգին վերաբերող 15 հետաքննական գործ է սկսել, չորսը՝ հարկադիր աշխատանքի և երեքը՝ հարկադիր մուրացկանության։ Սլովակիայի կառավարությունը նաև ֆինանսավորում է բազմաթիվ հասարակական կազմակերպություններ՝ մարդկանց թրաֆիքինգի զոհերին օգնելու համար ։
Պատշաճ դատական
Սլովակիայում կամայական կալանավորումը, կյանքից կամայական զրկում՝ը և խոշտանգումները անօրինական են և չեն կիրառվում։ Անմարդկային կամ նվաստացուցիչ պատիժների վերաբերյալ օրենքները հիմնականում հարգվում են, թեև երբեմն կան ոստիկանության բռնի գործողությունների վերաբերյլ հաղորդումներ։ Ամբաստանյալներին երաշխավորվում են արդար դատաքննության, անկախ դատական համակարգի, անմեղության կանխավարկածի և փաստաբանի իրավունքը։ Անկախ դատական համակարգի նկատմամբ վստահությունը Սլովակիայում խարխլվել է կոռուպցիայի և անարդյունավետության մեղադրանքներով։ Ըստ Եվրամիության տվյալների՝ 2021 թվականի դրությամբ Սլովակիայի քաղաքացիների միայն 28%-ն է վստահում իրենց սեփական դատական համակարգին ։
Թեորեմ
Մաթեմատիկայում թեորեմը, դա պնդում է, որը կարելի է ապացուցել նախօրոք հաստատված այլ փաստերի (այլ թեորեմների) և ընդունված պնդումերի (աքսիոմների) հիման վրա։ Թեորեմը տրամաբանական հետևանք է աքսիոմներից։ Մաթեմատիկական թեորեմի ապացույցն իրենից ներկայացնում է պնդման տրամաբանական հաստատումը դեդուկտիվ համակարգի կանոններին համապատասխան։ Թեորեմի ապացույցը հաճախ մեկնաբանվում է որպես հավաստիության հիմնավորում։ Հաշվի առնելով, որ թեորեմի գաղափարը պահանջում է ապացույցի առկայություն, թեորեմը սկզբունքորեն տարբերվում է գիտական օրենքից, ինչը հանդիսանում է փորձարարական արդյունք ։
Մարդու իրավունքները Սլովակիայում
Արտահայտում
Խոսքի ազատությունը և մամուլի ազատությունը երաշխավորված են Սլովակիայի օրենսդրությամբ։ Զրպարտության մասին օրենքները դիտվում են որպես քրեական հանցագործություններ և օգտագործվել են լրատվամիջոցների հաղորդումները սահմանափակելու և քաղաքական գործիչների և այլ նշանավոր գործիչների քննադատությունը ճնշելու համար։ Ատելության խոսքն ու Հոլոքոստի ժխտումը քրեական հանցագործություններ են ։ 2018 թվականին Յան Կուցյակի սպանությունը՝ ի պատասխան նրա կոռուպցիոն գործողությունների հետաքննության, լուրջ հարձակում էր Սլովակիայի մամուլի ազատության վրա ։
ԼԳԲՏ
Սեռական կողմնորոշման և գենդերային ինքնության հիման վրա խտրականությունն անօրինական է, սակայն այս օրենքը հետևողականորեն չի կիրառվում։ Սլովակիայում ԼԳԲՏ անձանց քաղաքական ներկայացվածությունը սահմանափակ է. քաղաքական գործիչները հազվադեպ են ճանաչվում որպես ԼԳԲՏ, և ԼԳԲՏ համայնքին արհամարհող հանրային մեկնաբանությունները սովորական են։ Կառավարությունը պահանջում է սեռի օրինական ճանաչում ձգտող անհատների ամլացում ։
Ռասա և էթնիկ պատկանելություն
Սահմանադրությունը երաշխավորում է ռասայի, ազգության, ազգային պատկանելության և ցանկացած այլ կարգավիճակի հավասարությունը։ Սլովակիայում ատելության հիմքով հանցագործությունները ավելի խիստ են պատժվում։ Խտրականության դեմ օրենքները կիրառվում են անհետևողականորեն, և հատկապես գնչուները ենթարկվում են խտրականության, ոտնձգությունների և ոստիկանական դաժանության։ Գնչուները հաճախ առանձնացված են Սլովակիայի այլ ազգային խմբերից, և գնչուների դեմ կատարված հանցագործությունները բավականաչափ հետաքննված չեն ։ Սլովակիայի կառավարությունը խոստովանել է իր դերը հազարավոր գնչու կանանց բռնի ամլացման գործընթացում։
Թեորեմ
Ծանոթագրություններ
Կատեգորիա:Մաթեմատիկական տերմիններ